|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **YΠΟΥΡΓΕΙΟ ΠΑΙΔΕΙΑΣ KAI ΘΡΗΣΚΕΥΜΑΤΩΝ**  **ΕΙΔΙΚΗ ΥΠΗΡΕΣΙΑ**  **ΕΠΙΤΕΛΙΚΗ ΔΟΜΗ ΕΣΠΑ ΤΟΜΕΑ ΠΑΙΔΕΙΑΣ**  **ΜΟΝΑΔΑ Α΄**  **ΕΠΙΧΕΙΡΗΣΙΑΚΟΥ ΣΧΕΔΙΑΣΜΟΥ ΓΙΑ ΤΟ ΕΣΠΑ 2014−2020, ΣΧΕΔΙΑΣΜΟΥ ΔΡΑΣΕΩΝ ΚΑΙ ΣΥΝΟΛΙΚΗΣ ΠΑΡΑΚΟΛΟΥΘΗΣΗΣ** | **ΕΥΡΩΠΑΪΚΗ ΕΝΩΣΗ**  **ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ**  **ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ**  Μαρούσι, 16 Μαρτίου 2022  Αρ. Πρωτ.: 783 |
| Ταχ. Δ/νση : Ανδρέα Παπανδρέου 37  Τ.Κ. – Πόλη : 15180, Μαρούσι  Ιστοσελίδα :http:// ww.epiteliki.minedu.gov.gr  Πληροφορίες : Π. Σαμπάνη  Τηλέφωνο : 210 344 3339  Email : [psampani@minedu.gov.gr](mailto:psampani@minedu.gov.gr) | **ΠΡΟΣ: ΠΙΝΑΚΑΣ ΑΠΟΔΕΚΤΩΝ** |
|  | **Ηλεκτρονική Διαβίβαση** |

**ΘΕΜΑ: Προτεινόμενες παρεμβάσεις Ανώτατης Εκπαίδευσης για τη νέα Προγραμματική Περίοδο 2021 – 2027 στο πλαίσιο των Περιφερειακών Επιχειρησιακών Προγραμμάτων**

Για τη νέα Προγραμματική Περίοδο 2021-2027 στο πλαίσιο των Περιφερειακών Επιχειρησιακών Προγραμμάτων (ΠΕΠ) προτείνεται να χρηματοδοτηθούν δράσεις για την υποστήριξη των κάτωθι Ειδικών Στόχων:

* ***ΕΣ 4.στ* : *«Προώθηση της ίσης πρόσβασης σε ποιοτική και χωρίς αποκλεισμούς εκπαίδευση και κατάρτιση και της ολοκλήρωσής τους, ιδίως για τις μειονεκτούσες ομάδες, από την προσχολική εκπαίδευση και φροντίδα έως τη γενική και επαγγελματική εκπαίδευση και κατάρτιση, καθώς και περαιτέρω έως την τριτοβάθμια εκπαίδευση και την εκπαίδευση και επιμόρφωση ενηλίκων, συμπεριλαμβανομένης της διευκόλυνσης της μαθησιακής κινητικότητας για όλους και της προσβασιμότητας για τα άτομα με αναπηρίες»*** του **ΕΚΤ**
* ***ΕΣ 4ii*: *«Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης, κατάρτισης και δια βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»*** *του* ***ΕΤΠΑ***

Λαμβάνοντας υπόψη:

1) Το **Στρατηγικό Σχέδιο του ΥΠΑΙΘ για την Ανώτατη Εκπαίδευση**, όπου διατυπώνονται οι κάτωθι σχετικοί με την υποστήριξη των Ειδικών Στόχων 4στ και 4ii *Στρατηγικοί Στόχοι (ΣΣ)* και επιμέρους *Άξονες Στρατηγικής (ΑΣ):*

**ΣΣ1: Ανώτατη Εκπαίδευση βασισμένη στις ικανότητες και δεξιότητες, στην αιχμή της επιστήμης σε σύνδεση με την αγορά εργασίας**

* *Αναμόρφωση υφιστάμενων και ίδρυση νέων ΠΣ για την ενίσχυση των δεξιοτήτων του δυναμικού της ανώτατης εκπαίδευσης και τη σύνδεσή τους με την αγορά εργασίας (ΑΣ 1.1)*
* *Υποστήριξη της σύνδεσης σπουδών και αγοράς εργασίας (ΑΣ 1.2)*
* *Θεσμοί εκπαιδευτικής αριστείας (ΑΣ 1.3)*

**ΣΣ4: Αναβάθμιση της ψηφιακής υποδομής και υπηρεσιών στην Ανώτατη Εκπαίδευση**

* *Ψηφιακός μετασχηματισμός της Ανώτατης Εκπαίδευσης (ΑΣ.4.1)*
* *Ενίσχυση Ψηφιακών Δεξιοτήτων (ΑΣ.4.2).*

**ΣΣ6: Βιώσιμη ανάπτυξη και ισότιμη πρόσβαση**

* *Προώθηση των στόχων της βιώσιμης ανάπτυξης (ΑΣ.6.1)*
* *Ισότιμη πρόσβαση και ολοκλήρωση για όλους(ΑΣ.6.2).*

**ΣΣ8: Αναβάθμιση και ανανέωση υποδομών και εξοπλισμού των ΑΕΙ**

* *Ανάπτυξη, εκσυγχρονισμός και αναβάθμιση κτηριακών υποδομών (ΑΣ.8.1)*
* *Αναβάθμιση και ανανέωση εκπαιδευτικού εξοπλισμού για την ανάπτυξη νέων δεξιοτήτων και στήριξη προσβασιμότητας (ΑΣ.8.2).*

2) Το ***Εθνικό σχέδιο δράσης για τα άτομα με τα Αναπηρία*,** αποτελεί «**ενιαία ομπρέλα πολιτικής»**  βάσει του οποίου έχει ενεργοποιηθεί η ηλεκτρονική πλατφόρμα του ΤΕΕ απογραφής κτηρίων του Δημοσίου και καταχώρισης των αναγκαίων παρεμβάσεων για τη βελτίωση της προσβασιμότητάς τους (οικ. ΥΠΕΝ/ΓΔΧΣ/70755/614/2021 ΥΑ Β'3756). Το ***Εθνικό σχέδιο δράσης για τα άτομα με τα Αναπηρία*** εκπονήθηκε «με τις κατευθυντήριες γραμμές του Οργανισμού Ηνωμένων Εθνών, βάσει του άρθρου 69 του ν. 4488/2017» στο πλαίσιο της Εθνικής Στρατηγικής για την προσβασιμότητα ατόμων με αναπηρία.

**3)** Τον προγραμματισμό για ***νέα προγράμματα σπουδών*** μέσω του τομεακού Επιχειρησιακού Προγράμματος, λόγω των ταχύτατων τεχνολογικών εξελίξεων σε παγκόσμιο επίπεδο, τα νέα δεδομένα στο πολιτικό και οικονομικό περιβάλλον διεθνώς, τα οποία απαιτούν συνεργασίες σε διάφορους τομείς της εθνικής οικονομίας. Οι τομείς προτεραιότητας είναι:

* **Προγράμματα σπουδών σε αναδυόμενους επιστημονικούς τομείς, ιδίως στις νέες τεχνολογίες που συνδέονται με την 4η βιομηχανική επανάσταση** (ρομποτική, μηχανική μάθηση, διαδίκτυο των πραγμάτων, κυβερνοασφάλεια, μεγάλα δεδομένα, επιχειρηματική αναλυτική κ.ά.)
* **Προγράμματα σπουδών για την ανάπτυξη της διεπιστημονικότητας στα ελληνικά πανεπιστήμια** (δίκαιο του διαδικτύου, digital humanities, digital social sciences κ.ά.)
* **Προγράμματα σπουδών ανακατεύθυνσης (conversion courses) στις σύγχρονες τεχνολογίες για πτυχιούχους διαφορετικών αντικειμένων**, ιδίως αποφοίτους ανθρωπιστικών και κοινωνικών επιστημών προκειμένου να αντιμετωπιστούν οι επιπτώσεις της κρίσης στη σύνδεση της ανώτατης εκπαίδευσης με την αγορά εργασίας, τα χαμηλά ποσοστά απασχόλησης πτυχιούχων κλπ.
* **Προγράμματα σπουδών σε τομείς με σημαντικές ελλείψεις στην αγορά εργασίας και σε κρίσιμους τομείς για την ανάπτυξη της οικονομίας** («ασημένια» οικονομία, «γαλάζια» οικονομία, τουρισμός, ενέργεια, εφοδιαστική αλυσίδα, κ.ά.)

**4)** Τον προγραμματισμό για την εφαρμογή δράσεωνγια **Προσβάσιμα Συγγράμματα και εκπαιδευτικό υλικό, καθώς και, της Κοινωνικής Μέριμνας στην ανώτατη εκπαίδευση** (κοινωνικοσυναισθηματική ενδυνάμωση, συμβουλευτική, στέγαση κλπ) στο πλαίσιο του Προγράμματος «Απασχόληση και Κοινωνική Συνοχή» της ΠΠ 2021-2027.

Στόχο αποτελεί η βελτίωση της πρόσβασης σε ποιοτικές υπηρεσίες εκπαίδευσης, χωρίς αποκλεισμούς, με έμφαση στα άτομα με αναπηρία ή και ειδικές εκπαιδευτικές ανάγκες.

**Με βάση τα ανωτέρω προτείνονται μέσω των ΠΕΠ οι ακόλουθες δράσεις:**

**1) Τίτλος Δράσης: *Υποστήριξη παρεμβάσεων ισότιμης πρόσβασης ΑμεΑ και άλλες ειδικές εκπαιδευτικές ανάγκες στην ανώτατη εκπαίδευση (*Ευρωπαϊκό Κοινωνικό Ταμείο (ΕΚΤ))**

Στο πλαίσιο των πολιτικών για την ενίσχυση της ισότιμης συμμετοχής των ΑμεΑ και άλλες ειδικές εκπαιδευτικές ανάγκες (φοιτητές, ακαδημαϊκό και διοικητικό προσωπικό) και της έγκαιρης ολοκλήρωσης των σπουδών στην τριτοβάθμια εκπαίδευση, προβλέπονται παρεμβάσεις οι οποίες αναπτύσσονται από αντίστοιχες μονάδες των ιδρυμάτων και αφορούν σε:

* Υποστήριξη ή και δημιουργία Μονάδων Προσβασιμότητας σε κάθε ΑΕΙ

*Δύναται ενδεικτικά να χρηματοδοτηθούν τα κάτωθι:*

* *Υποστήριξη με ανθρώπινο δυναμικό της Μονάδας Προσβασιμότητας*
* *Εκπαιδευτής ενηλίκων για την ενημέρωση και επιμόρφωση τόσο του ακαδημαϊκού προσωπικού όσο και του διοικητικού προσωπικού*
* *Έμπειρο στέλεχος βιβλιοθήκης για την υποστήριξη του εξοπλισμού ΤΠΕ*
* *Διερμηνείς στη νοηματική γλώσσα*
* *Μετακίνηση ΑμεΑ από και προς το ίδρυμα*
* *κλπ*

Οι ανωτέρω υπηρεσίες παρέχονται σε τοπικό επίπεδο, σε φοιτητές όλων των κύκλων σπουδών (προπτυχιακό, μεταπτυχιακό, διδακτορικό), σε ακαδημαϊκό και διοικητικό προσωπικό, προσαρμόζονται στις ιδιαίτερες ανάγκες κάθε ιδρύματος και αποτελούν συστατικό στοιχείο στήριξης:

* των φοιτητών που κάνουν χρήση για τη διευκόλυνση της φοίτησής τους και την έγκαιρη ολοκλήρωση των σπουδών τους μέσω της παροχής ποιοτικών υποστηρικτικών υπηρεσιών,
* του ακαδημαϊκού και διοικητικού προσωπικού για την διαμόρφωση του πανεπιστημιακού περιβάλλοντος, που να εξασφαλίζει την ισότιμη πρόσβασή τους στην εργασία ή στην εκπαιδευτική διαδικασία.

Στόχος της δράσης είναι η ενίσχυση των παραπάνω υπηρεσιών, δίνοντας ταυτόχρονα τη δυνατότητα στα ιδρύματα να επιλέξουν το ακριβές είδος της ειδικής παρέμβασης υπό την προϋπόθεση ότι αυτή εξυπηρετεί το Περιφερειακό Επιχειρησιακό Πρόγραμμα και τον ΣΠ4.

(Συνημμένο : ανάλυση προϋπολογισμού ανά Ίδρυμα και Περιφέρεια)

***2)* Τίτλος Υπο-Δράσης α): *Φυσική προσβασιμότητα ΑμεΑ στα Ανώτατα Εκπαιδευτικά Ιδρύματα (*Ευρωπαϊκό Ταμείο Περιφερειακής Ανάπτυξης (ΕΤΠΑ))**

Ενδεικτικά θα υλοποιηθούν παρεμβάσεις όπως η κατασκευή ανελκυστήρων ή μηχανικών μέσων κάλυψης υψομετρικών διαφορών και χώρου πρόσβασης, η τοποθέτηση ράμπας ή αναβατόριου, η διαμόρφωση προσβάσιμων χώρων υγιεινής και προσβάσιμων χώρων στάθμευσης οχημάτων ατόμων με αναπηρία με ειδική διαγράμμιση πλησίον εισόδων κτηρίων κλπ.

**Υπάρχει μια αρχική χαρτογράφηση προσβασιμότητας αιθουσών και εργαστηρίων ανά Ίδρυμα από τα στοιχεία που διαθέτει η Εθνική Αρχή Ανώτατης Εκπαίδευσης (ΕΘ.Α.Α.Ε.) (συνημμένο 4).**

Η ΕΘ.Α.Α.Ε. εκτός της εκ του νόμου αρμοδιότητάς της για την εισήγηση της Εθνικής Στρατηγικής της ανώτατης εκπαίδευσης, διενεργεί θεματικές αξιολογήσεις των Α.Ε.Ι. ως προς την πρόσβαση των ατόμων με αναπηρία ενώ συλλέγει στατιστικά στοιχεία για την άσκηση των αρμοδιοτήτων της (Ν. 4653/2020).

**Επιπροσθέτως, αναμένονται και τα αποτελέσματα της χαρτογράφησης αναγκών από το ΤΕΕ και των αυτοψιών καθώς και της εκτίμησης κόστους.**

**Τίτλος Υπο-Δράσης β): *Αναβάθμιση υφιστάμενων κτιριακών υποδομών και μεταφερόμενων έργων (phasing)***

Στην υποδράση εντάσσονται παρεμβάσεις που προωθούν την αναβάθμιση υφιστάμενων κτιριακών υποδομών των ΑΕΙ λόγω γήρανσης του κτιριακού αποθέματος ή αναγκαιότητας εκσυγχρονισμού τους. Επίσης, εντάσσονται τα μεταφερόμενα έργα της ΠΠ 2014-2020 (phasing).

***3)* Τίτλος Δράσης: Αναβάθμιση *εξοπλισμού στα Ανώτατα Εκπαιδευτικά Ιδρύματα (Ευρωπαϊκό Ταμείο Περιφερειακής Ανάπτυξης (ΕΤΠΑ))***

Η δράση αναβάθμισης εξοπλισμού περιλαμβάνει τις ακόλουθες Υποδράσεις:

Υποδράση 1: Εξοπλισμός για την ισότιμη πρόσβαση στην εκπαίδευση ατόμων με αναπηρία και ειδικές εκπαιδευτικές ανάγκες (ενδεικτικά)

* Υποστηρικτικές Τεχνολογίες (ΥΤ) για ΑμΕΑ, όπως οθόνη Braille, εκτυπωτής Braille, φορητή συσκευή κλειστού κυκλώματος μεγέθυνσης οθόνης (CCTV), συσκευή παραγωγής ανάγλυφων γραφικών, φορητή μηχανική γραφομηχανή Braille, πληκτρολόγιο μεγάλων πλήκτρων, καμπίνα μείωσης θορύβου, ασύρματο μικρόφωνο, κ.α.
* Εφαρμογές Λογισμικού Υποστηρικτικών Τεχνολογιών Πρόσβασης για ΑμΕΑ, όπως λογισμικό σύνθεσης φωνής, αναγνώστης βιβλίων Daisy, λογογράφος, λογισμικό εναλλακτικής επικοινωνίας, λογισμικό οπτικής αναγνώρισης χαρακτήρων, λογισμικό ανάγνωσης και μεγέθυνσης οθόνης, κ.α.

Υποδράση 2: Εξοπλισμός για εξ αποστάσεως εκπαίδευση και διαδικτυακή μάθηση και διά βίου μάθηση χωρίς αποκλεισμούς

Ενδεικτικά αφορά σε φορητό εξοπλισμό βιντεοσκόπησης και εξοπλισμό κωδικοποίησης, εξοπλισμό αιθουσών τηλε-εκπαίδευσης, φορητό εξοπλισμό τηλεδιασκέψεων για την υποστήριξη υβριδικών μαθημάτων, ψηφιακές γραφίδες, διαδραστικούς πίνακες κλπ

***Υποδράση 3: Εργαστηριακός εξοπλισμός για εκπαίδευση και διά βίου μάθηση σε αντικείμενα σπουδών που συνδέονται με:***

* τη **βιώσιμη ανάπτυξη και την κλιματική αλλαγή** (πράσινη ανάπτυξη, κυκλική οικονομία, περιβάλλον, ενέργεια, κλπ)
* **τομείς αιχμής για την ανάπτυξη της ελληνικής οικονομίας όπου παρουσιάζονται ελλείψεις στην αγορά εργασίας** (πληροφορική, γαλάζια οικονομία, ασημένια οικονομία, τουρισμός, εφοδιαστική αλυσίδα, κλπ).

Επισημαίνεται ότι η ΕΘ.Α.Α.Ε. σύμφωνα με τον Ν. 4653/2020 πιστοποιεί τα προγράμματα σπουδών των ΑΕΙ και διενεργεί θεματικές αξιολογήσεις ως προς την ανάπτυξη προγραμμάτων ηλεκτρονικής μάθησης, την ανάπτυξη ψηφιακών δεξιοτήτων φοιτητών και προσωπικού, το περιβαλλοντικό αποτύπωμα κάθε ΑΕΙ, κλπ.

Στο πλαίσιο των ανωτέρω το ΥΠΑΙΘ προέβη μέσω της ειδικής εφαρμογής ***(https://relabs2.minedu.gov.gr/)*** **στη χαρτογράφηση της υφιστάμενης ψηφιακής (ΤΠΕ) και εργαστηριακής υποδομής των Ιδρυμάτων Ανώτατης Εκπαίδευσης που σχετίζεται με την εκπαιδευτική διαδικασία και στην καταγραφή νέων αναγκών** στο πλαίσιο των προαναφερθεισών υποδράσεων καθώς και την ιεράρχηση των προτεραιοτήτων βάσει ανάλυσης χάσματος/αποκλίσεων (gap analysis) ώστε να προσδιοριστούν σε επίπεδο Ιδρύματος οι ανάγκες. Η διαδικασία αυτή συντονίστηκε από τις Πρυτανικές αρχές κάθε Ιδρύματος και θα είναι δυναμική καθώς θα επικαιροποιείται σε τακτική βάση.

Μέσω της συγκεκριμένης διαδικασίας και εφαρμογής θα μπορεί να διαπιστώνονται ενδεικτικά μέσω δεικτών:

* Αριθμός ΗΥ διαθέσιμων στους φοιτητές/1000 φοιτητές και Μ.Ο. Ιδρυμάτων
* Αριθμός Access Points Ασύρματου δικτύου /1000 φοιτητές και Μ.Ο. Ιδρυμάτων
* Αριθμός Αιθουσών που υποστηρίζουν διαδικτυακή μάθηση/100 αίθουσες και Μ.Ο. Ιδρυμάτων
* Αριθμός Εργαστηρίων κατάλληλα εξοπλισμένων για την υποστήριξη εκπαιδευτικών δράσεων βιώσιμης ανάπτυξης και τομέων αιχμής/ Ίδρυμα και Μ.Ο. Ιδρυμάτων
* Αριθμός συστημάτων εξοπλισμού ισότιμης πρόσβασης στην εκπαίδευση/1000 φοιτητές και Μ.Ο. Ιδρυμάτων

Βάσει των προαναφερόμενων, ιεραρχώντας τις προτεραιότητες για την ανώτατη εκπαίδευση αποτελεί **πρώτη προτεραιότητα** η Δράση για φυσική προσβασιμότητα ΑμεΑ και η Υποδράση για Εξοπλισμό για την εκπαίδευση ατόμων με αναπηρία ή και ειδικές εκπαιδευτικές ανάγκες, προκειμένου να εξασφαλίζεται η ισότιμη πρόσβαση των ΑμεΑ στο εκπαιδευτικό σύστημα χωρίς αποκλεισμούς καθώς και τα μεταφερόμενα έργα της ΠΠ 2014-2020 (phasing) και **έπονται κατά σειρά προτεραιότητας** οι υπόλοιπες Υποδράσεις εξοπλισμού όπως παρουσιάστηκαν ανωτέρω και η αναβάθμιση κτιριακών υποδομών.

Σε συνέχεια των ανωτέρωπαρακαλείσθε όπως συνεργαστείτε με τις Πρυτανικές αρχές των Ιδρυμάτων για την έγκαιρη ολοκλήρωση των απαιτούμενων διαδικασιών διαμόρφωσης των Περιφερειακών Επιχειρησιακών Προγραμμάτων 2021-2027.

|  |  |  |  |  |
| --- | --- | --- | --- | --- |
|  |  |  |  | **Ο Γενικός Γραμματέας**  **Ανώτατης Εκπαίδευσης** |
|  |  |  |  |  |
|  |  |  |  | **Απoστόλης Δημητρόπουλος** |

**Συνημμένα:**

1. Κατευθύνσεις συνεργασίας για την εξειδίκευση χρηματοδότησης προσαρμογών για φυσική προσβασιμότητα των ΑμεΑ και αναβάθμισης εξοπλισμού των Ανώτατων Εκπαιδευτικών Ιδρυμάτων μέσω των ΠΕΠ
2. Περιγραφή φυσικού αντικειμένου της δράσης «Υποστήριξη παρεμβάσεων ισότιμης πρόσβασης ΑμεΑ και άλλες ειδικές εκπαιδευτικές ανάγκες στην ανώτατη εκπαίδευση»

Αανάλυση προϋπολογισμού ανά Ίδρυμα και Περιφέρεια για την δημιουργία Μονάδας Προσβασιμότητας

1. Πίνακας με την αρχική χαρτογράφηση προσβασιμότητας αιθουσών και εργαστηρίων ανά Ίδρυμα από τα στοιχεία που διαθέτει η Εθνική Αρχή Ανώτατης Εκπαίδευσης (ΕΘ.Α.Α.Ε.)

**Εσωτερική Διανομή:**

Γραφείο Υπουργού Παιδείας και Θρησκευμάτων

Γραφείο Υφυπουργού Παιδείας και Θρησκευμάτων

Γραφείο Γενικού Γραμματέα Ανώτατης Εκπαίδευσης

Μονάδα Α’

**ΠΙΝΑΚΑΣ ΑΠΟΔΕΚΤΩΝ**

1. **Ειδική Υπηρεσία Στρατηγικής, Σχεδιασμού και Αξιολόγησης (ΕΥΣΣΑ),** Υπόψη: Γεν. Δντή Ι. Φίρμπα, Προϊσταμένης Μ. Κωστοπούλου, Ε. Ευθυμίου
2. **Ειδική Υπηρεσία Συντονισμού και Παρακολούθησης Δράσεων ΕΚΤ (ΕΥΣΕΚΤ)**, Υπόψη: Προϊσταμένου Δ. Τρουλάκη
3. **Ειδική Υπηρεσία Διαχείρισης ΠΕΠ Aνατολικής Μακεδονίας & Θράκης**

Ηροδότου 28 ΤΚ: 69 132 ΚΟΜΟΤΗΝΗ [vpitsinigkos@mou.gr](mailto:vpitsinigkos@mou.gr)

1. **Ειδική Υπηρεσία Διαχείρισης ΠΕΠ Κρήτης**

Δουκός Μποφώρ 7 Τ.Κ. 712 02 ΗΡΑΚΛΕΙΟ [mkassotaki@mou.gr](mailto:mkassotaki@mou.gr)

1. **Ειδική Υπηρεσία Διαχείρισης ΠΕΠ Νοτίου Αιγαίου**

Σάκη Καράγιωργα 22 ΤΚ: 84 100 ΕΡΜΟΥΠΟΛΗ ΣΥΡΟΣ [avoutsinos@mou.gr](mailto:avoutsinos@mou.gr)

1. **Ειδική Υπηρεσία Διαχείρισης ΠΕΠ Αττικής**

Λεωφ. Συγγρού 98-100 ΤΚ:117 41 ΑΘΗΝΑ [ddrosis@mou.gr](mailto:ddrosis@mou.gr)

1. **Ειδική Υπηρεσία Διαχείρισης ΠΕΠ Ιονίων Νήσων**

Εθν. Παλαιοκαστρίτσας, Αλυκές Ποταμού ΤΚ:491 00 ΚΕΡΚΥΡΑ [kaspiotis@mou.gr](mailto:kaspiotis@mou.gr)

1. **Ειδική Υπηρεσία Διαχείρισης ΠΕΠ Θεσσαλίας**

Πλατεία Ρήγα Φερραίου (Παπαναστασίου και Βελή) ΤΚ:41 222 ΛΑΡΙΣΑ [melpsara@mou.gr](mailto:melpsara@mou.gr)

1. **Ειδική Υπηρεσία Διαχείρισης ΠΕΠ Στερεάς Ελλάδας**

Υψηλάντου 12 ΤΚ: 351 00 ΛΑΜΙΑ [klemas@mou.gr](mailto:klemas@mou.gr)

1. **Ειδική Υπηρεσία Διαχείρισης ΠΕΠ Πελοποννήσου**

Τέρμα Ερυθρού Σταυρού ΤΚ: 22 100 ΤΡΙΠΟΛΗ [apsarakis@mou.gr](mailto:apsarakis@mou.gr)

1. **Ειδική Υπηρεσία Διαχείρισης ΠΕΠ Κεντρικής Μακεδονίας**

Λεωφ. Γεωργικής Σχολής 65 ΤΚ: 570 01 ΠΥΛΑΙΑ ΘΕΣΣΑΛΟΝΙΚΗΣ [loraiopoulou@mou.gr](mailto:loraiopoulou@mou.gr)

1. **Ειδική Υπηρεσία Διαχείρισης ΠΕΠ Βορείου Αιγαίου**

1ο χλμ. Μυτιλήνης-Λουτρών ΤΚ: 81 100 ΜΥΤΙΛΗΝΗ [plakotaris@mou.gr](mailto:plakotaris@mou.gr)

1. **Ειδική Υπηρεσία Διαχείρισης ΠΕΠ Ηπείρου**

Πλ. Πύρρου 1, Διοικητήριο ΤΚ:45 221 ΙΩΑΝΝΙΝΑ [evipapan@mou.gr](mailto:evipapan@mou.gr)

1. **Ειδική Υπηρεσία Διαχείρισης ΠΕΠ Δυτικής Ελλάδας**

Ν.Ε.Ο Πατρών-Αθηνών 28 ΤΚ: 26 441 ΠΑΤΡΑ [astathopoulou@mou.gr](mailto:astathopoulou@mou.gr)

1. **Ειδική Υπηρεσία Διαχείρισης ΠΕΠ Δυτικής Μακεδονίας**

ΖΕΠ Κοζάνης – ΤΚ 50100 [papagian@mou.gr](mailto:papagian@mou.gr)

**ΚΟΙΝΟΠΟΙΗΣΗ**

ΕΘΝΙΚΟ & ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ, Υπόψη Πρύτανη κ. Δημόπουλου [rector@uoa.gr](mailto:rector@uoa.gr);

ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ, Υπόψη Πρύτανη κ. Μπουντουβή  [rector@mail.ntua.gr](mailto:rector@mail.ntua.gr);

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ, Υπόψη Πρύτανη κ. Κίντζιου [r@aua.gr](mailto:r@aua.gr);

ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ, Υπόψη Πρύτανη κ. Μπουραντώνη [rector@aueb.gr](mailto:rector@aueb.gr);

ΠΑΝΤΕΙΟ ΠΑΝΕΠΙΣΤΗΜΙΟ ΚΟΙΝΩΝΙΚΩΝ & ΠΟΛΙΤΙΚΩΝ ΕΠΙΣΤΗΜΩΝ, Υπόψη Πρύτανη κ. Κουλούρη [rector@panteion.gr](mailto:rector@panteion.gr);

ΠΑΝΕΠΙΣΤΗΜΙΟ ΠΕΙΡΑΙΩΣ, Υπόψη Πρύτανη κ. Κότιου [rector@unipi.gr](mailto:rector@unipi.gr);

ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ, Υπόψη Πρύτανη κ. Τρανού [rector@asfa.gr](mailto:rector@asfa.gr);

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ, Υπόψη Πρύτανη κ. Παπαϊωάννου [rector@auth.gr](mailto:rector@auth.gr);

ΠΑΝΕΠΙΣΤΗΜΙΟ ΜΑΚΕΔΟΝΙΑΣ, Υπόψη Πρύτανη κ. Κατρανίδη [prytan@uom.edu.gr](mailto:prytan@uom.edu.gr);

ΠΑΝΕΠΙΣΤΗΜΙΟ ΠΑΤΡΩΝ, Υπόψη Πρύτανη κ. Μπούρα [rector@upatras.gr](mailto:rector@upatras.gr);

ΠΑΝΕΠΙΣΤΗΜΙΟ ΙΩΑΝΝΙΝΩΝ, Υπόψη Πρύτανη κ. Αλμπάνη [prytania@uoi.gr](mailto:prytania@uoi.gr);

ΠΑΝΕΠΙΣΤΗΜΙΟ ΚΡΗΤΗΣ, Υπόψη Πρύτανη κ. Κοντάκη  [rector@uoc.gr](mailto:rector@uoc.gr);

ΠΟΛΥΤΕΧΝΕΙΟ ΚΡΗΤΗΣ, Υπόψη Πρύτανη κ. Διαμαντόπουλου [rector@central.tuc.gr](mailto:rector@central.tuc.gr);

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ, Υπόψη Πρύτανη κ. Πολυχρονίδη  [rector@duth.gr](mailto:rector@duth.gr);

ΠΑΝΕΠΙΣΤΗΜΙΟ ΑΙΓΑΙΟΥ, Υπόψη Πρύτανη κ. Βιτσιλάκη  [rector@aegean.gr](mailto:rector@aegean.gr);

ΙΟΝΙΟ ΠΑΝΕΠΙΣΤΗΜΙΟ, Υπόψη Πρύτανη κ. Φλώρου [rector@ionio.gr](mailto:rector@ionio.gr);

ΠΑΝΕΠΙΣΤΗΜΙΟ ΘΕΣΣΑΛΙΑΣ, Υπόψη Πρύτανη κ. Μαμούρη [prytanis@uth.gr](mailto:prytanis@uth.gr);

ΧΑΡΟΚΟΠΕΙΟ ΠΑΝΕΠΙΣΤΗΜΙΟ, Υπόψη Πρύτανη κ. Νικολαΐδη [rector@hua.gr](mailto:rector@hua.gr);

ΕΛΛΗΝΙΚΟ ΑΝΟΙΚΤΟ ΠΑΝΕΠΙΣΤΗΜΙΟ, Υπόψη Προέδρου Δ.Ε. κ. Ζώρα  [president@eap.gr](mailto:president@eap.gr);

ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ, Υπόψη Πρύτανη κ. Κατσή [rector@uop.gr](mailto:rector@uop.gr);

ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ, Υπόψη Πρύτανη κ. Θεοδουλίδη [rector@uowm.gr](mailto:rector@uowm.gr);

ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ, Υπόψη Προέδρου Δ.Ε. κ. Καΐση [choffice@ihu.edu.gr](mailto:choffice@ihu.edu.gr);

ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ, Υπόψη Πρύτανη κ. Καλδή [rector@uniwa.gr](mailto:rector@uniwa.gr);

ΕΛΛΗΝΙΚΟ ΜΕΣΟΓΕΙΑΚΟ ΠΑΝΕΠΙΣΤΗΜΙΟ, Υπόψη Πρύτανη κ. Κατσαράκη [rector@hmu.gr](mailto:rector@hmu.gr);

Α.Σ.ΠΑΙ.Τ.Ε., Υπόψη Προέδρου Δ.Ε. κ. Χατζαράκη [president@aspete.gr](mailto:president@aspete.gr);